text:
Shinkansen
An Shinkansen (Hinapon: 新幹線) usa nga network hin hataas-in-kalaksi nga riles nga linea ha Hapon. An syahan nga linea, an Tōkaidō Shinkansen, nag-abre dida han 1964. An network tikang hadto ginpadako agod mahisumpay an kadam'an han mga dagko nga syudad ha mga isla han Honshu ngan Kyushu nga mayda pagpadalagan hin mga kalaksi nga tubtob 300 ka kilometro ha tagsa oras.
Sulod
Pagngaran[igliwat | edit source]
An ngaran ha Iningles nga bullet train (kon ha Winaray bala nga tren) usa nga paghubad ha Katundan han Hinapon nga pulong dangan ressha (弾丸列車), nga amo an ngaran han proyekto samtang ginpaplano pala ini dida han mga 1940s. An yana nga ngaran nga Shinkansen kon ha literal nangangahulogan nga "Bag-o nga Trongko nga Linea" ngan amo kon ha teknikal nga pagiruistorya ngaran la hiton mga surundan han riles, samtang iton mga tren ngahaw gintatawag ha opisyal nga ngaran nga "Super Express" (超特急 chō-tokkyū). Kondi ha adlaw-adlaw nga kinabuhi, ini nga pag-distinguir talagsa la himo-on bisan ha Hapon.
Dida han paghihimo han Shinkansen nga network, diri pirme posible nga ighimo han linea nga magsumpay ngadto hin ada na nga daan nga estasyon ngan tungod hini, usa nga bag-o nga ikaduha nga estasyon ginhimo. Tungod hini, damo han mga Shinkansen nga estasyon (eg. Shin-Yokohama Station ngan Shin-Osaka Station) mayda han pagtikang nga sumpay o prefix nga shin- ha ira ngaran, pero ini nga pulong shin nangangahulogan la nga "bag-o" ha Hinapon ngan diri direkta nga paaliday han Shinkansen.
Kasaysayan[igliwat | edit source]
An Hapon amo an syahan nga nasod nga naghimo hin mga dedicated nga mga linea hin riles para hin hataas-in-kalaksi nga pagbiyahe. Tungod han kadamo hin kabugkiran han nasod, an ada na nga daan nga network mga 3 ft 6 in gauge (1,067 mm) narrow gauge nga mga linea, nga ha kaurugan nasubay hin diri diritso nga mga ruta ngan diri puyde ma-ipagamit hin haruhagtaas nga mga kalaksi. Tungod hini, an Hapon darudako an pagkinahanglan hin mga bag-o nga mga hagtaas-in-kalaksi nga mga linea kaysa hin mga nasod nga an ada na nga daan nga standard gauge o halu-ag nga gauge nga sistema hin riles darudako an higayon hin pag-upgrade. Ha pagkaiba han mga darudaan nga mga linea, an Shinkansen nga mga linea standard gauge, ngan nagamit hin mga tunnel ug viaducts pag-agi ngan paglampas hin mga obstakulo, imbes nga libuton.
An paghimo han syahan nga banda han Tokaido Shinkansen han ruta nga namumutnga han Tokyo ngan Osaka nagtikang han 1959. Gin-abrehan an linea han Oktubre 1, 1964, igo la nga maka-abot han Tokyo Olympics. An linea dayon nga naginmalinampuson, nakaabot han ika-100 ka ribo (o ika-100 ka milyon) nga pasahero nga waray pa mag-tuló ka tuig han Hulyo 13, 1967 ngan nag-abot han ika-syahan nga bilyon nga pasahero han 1976.
An syahan nga mga Shinkansen nga tren ginpadalagan hin mga kalaksi speeds nga tubtob 200 ka kilometros ha tagsa oras (125 ka milyas ha tagsa oras), ngan ini ginpadugang an kalaksi nga makaabot hin 220 ka kilometros ha tagsa oras (135 ka milyas ha tagsa oras). Mayda pa hini nga mga tren, upod han ira itsura nga maypagka-bala, nga ginagamit pa para hin mga serbisyo han ruta nga namumutngaan han Hakata ngan Osaka. Usa nga carro hin pagmaneho tikang hin usa han mga orihinal nga mga tren ada na yana han British National Railway Museum ha York.
Damo nga mga sumurunod nga modelo han tren nagsunod han syahan nga klase, kasagaran an tagsa modelo mayda kalugaringon nga nag-iiba nga itsura. It mga Shinkansen nga tren yana nadalagan hin regular ha mga kalaksi nga tubtob 300 ka kilometros ha tagsa oras (185 ka milyas ha tagsa oras), ngan nahaupod ini han mga gilalaksihin nga mga tren nga ginpapadalagan ha kalibutan, upod han Frances nga TGV, Espanyol nga AVE ngan Aleman nga ICE nga mga tren.
An orihinal nga plano nga an Shinkansen magdara hin mga panpasahero ngan mga pankarga o freight nga tren ha adlaw ngan gab-i. Iton Shinkansen nga mga linea nadara la hin mga sarakyan nga tren. Nagsisira an sistema tikang hiton katutnga hit gab-i ngadto hiton 06:00 kada adlaw agod magkamayda hin maintenance. An mga pipira nga mga tren nga nabiyahe pa ha gab-i ha Hapon nadalagan dida hiton daan nga narrow gauge nga network nga parallel hiton Shinkansen.
Iton mga tren mga maabot hin mga napulo kag unom nga carro hin kahalaba. It sukol hiton tagsa nga carro mga 25 ka metros (82 ft) ha kahalaba, an gihalaba-i nga mga tren mga 400 ka metros (1/4 hin milya) tikang ha atubangan ngadto ha luyo. Iton mga estasyon halaba gihapon agod mahasulod an mga tren.
Han 2003, JR Central nagpasamwak nga an average nga oras hin pag-abot han Shinkansen mga nahaabot hin mga 0.1 minutes o 6 ka segundo han gin-iskedyul nga oras. Upod na dinhe an ngatan nga natural ngan kanan tawo nga aksidente ngan mga sayop ngan ginkalkula tikang han tanan nga mga 160,000 ka biyahe han Shinkansen. An nahauna nga record tikang ha 1997 ngan mga 0.3 ka minutos o 18 ka segundo.
An syahan nga derailment o kahagawas han riles hin Shinkansen nga tren ha serbisyon para han manarakay nahinabo dida han Chuetsu nga Linog han Oktubre 23, 2004. Walo tikang han napulo nga carro han Toki Numero 325 nga tren dida han Joetsu Shinkansen nahagawas han riles ha harani han Nagaoka nga Estasyon ha Nagaoka, Niigata. Pero waray may nasamaran o namatay han mga 154 nga manarakay. [1]
Lista hin mga Shinkansen nga mga modelo nga tren[igliwat | edit source]
- Mga Tren nga Sarakyan
- 0 Series
- 100 Series
- 200 Series
- 300 Series
- 400 Series (Mini-Shinkansen)
- 500 Series
- 700 Series
- 700T Series (Taiwan Shinkansen)
- N700 Series
- N700-7000 Series
- 800 Series
- E1 Series (Max)
- E2 Series
- E3 Series (Mini-Shinkansen)
- E3-2000 Series (Mini-Shinkansen)
- E4 Series (Max)
- E5 Series
- Experimental nga mga Tren
- 1000 Type
- 951 Type
- 961 Type
- 962 Type
- 500-900 Series (WIN 350)
- 952/953 Type (STAR 21)
- 955 Type (300X)
- E954 Type (FASTECH 360 S)
- E955 Type (FASTECH 360 Z)(Mini-Shinkansen)
- Maintenance nga mga Tren
- 911 Type Diesel Locomotive
- 912 Type Diesel Locomotive
- DD18 Type Diesel Locomotive
- DD19 Type Diesel Locomotive
- 944 Type (Rescue Train)
- 921 Type 0 Numbers (Track Checking Car)
- 922 Type (Doctor Yellow Set T1, T2, T3)
- 923 Type (Doctor Yellow Set T4, T5)
- 925 Type (Doctor Yellow Set S1, S2)
- E926 Type (East i)(Mini-Shinkansen)
Lista hin mga klase hin serbisyo nga Shinkansen[igliwat | edit source]
- Tokaido Shinkansen and Sanyo Shinkansen
- Nozomi
- Hikari
- Hikari Rail Star (ha Sanyo nga lugar la)
- Kodama
- Tohoku Shinkansen, Yamagata Shinkansen ngan Akita Shinkansen
- Hayate
- Yamabiko, Max Yamabiko
- Nasuno, Max Nasuno
- Aoba (waray na padayona)
- Komachi (Akita Shinkansen)
- Tsubasa (Yamagata Shinkansen)
- Joetsu Shinkansen
- Hokuriku Shinkansen (Nagano Shinkansen)
- Kyushu Shinkansen
Mga Sumpay ha Gawas[igliwat | edit source]
- Byun Byun Shinkansen, usa nga komprehensiba nga giya ni D.A.J. Fossett
- An Istorya han Shinkansen
- East meets West, usa nga pagsaysay kon unan-o gindugtong han Shinkansen an Tokyo ngan Osaka.
- Mga Litrato han Shinkansen


c: text/html

text:
TACLOBAN CITY- Dire yana makakagpatapod an Traffic Operation Management Enforcement and Control Office (TOMECO) han ira 100% nga serbisyo ha syudad mahuman nga mananggal hin Job Order employee an City Government.
Ini an nabaruan han Bombo Radyo Tacloban tikang ha mao nga buhatan.
Mababaruan nga ugsa paman maglasurbo an supertyphoon yolanda in maabot ha 120 an mga traffic enforcers han syudad pero tungod han delobyo in umabot nala hin ha 80.
Ini in tungod nga nanginaban hin mga JO an syudad tungod ha kakulangan hin budget yana para ha pagpapasweldo han mga ini.

robotstxt: allowed

filter: keep


text:
Elektronika
An elektronika amo an pag-aram han sulog hin kargado nga mga partikula ha dirudilain nga mga materyales sugad hin mga semikonduktor, mga resistor, mga induktor, mga capacitor, mga nano-structure, ngan mga valvola. An ngatanan nga kagamit hin elektronika nanginginlabot han pagbalhin hin koryente elektrika ngan posible impormasyon. Bisan kon ini sinisiring nga teoretika nga sanga hin pisika an disenyo ngan paghimo hin mga elektronik nga mga circuit pagsolbar hin mga practical nga problema usa nga kinahanglan nga tekniko ha mga larangan han inhenyeriya elektronika ngan inhenyeriya hin kompyuter.
Pinanbasaran[igliwat | edit source]
Padugang nga barasahon[igliwat | edit source]
- The Art of Electronics ISBN 978-0-521-37095-0
- Online course on Computational Electronics on Nanohub.org
Mga sumpay ha gawas[igliwat | edit source]
- Electronics at the Open Directory Project
- Navy 1998 Navy Electricity and Electronics Training Series (NEETS)
- DOE 1998 Electrical Science, Fundamentals Handbook, 4 vols.


text:
Siyensyas naturales
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Ha siyensya, an pulong nga siyensya natural nangangahulogan han rasyonal nga paagi han pag-aram han universo, nga gin-iintinde nga nasunod hin mga surondon o balaod hin natural nga pagtikang. An pulong nga siyensya natural gin-gagamit gihapon pagpaiba hiton mga larangan nga nágámit han siyentipiko nga paagi han pag-aram han kalibungan tikang han siyensyas sosyales, nga nágámit han siyentipiko nga paagi han pag-aram han pamatasan hin katawhan ngan sosyudad, ngan tikang han mga pormal nga mga siyensya, sugad han matematika ngan lohika nga nágámit hin lain nga metodolohiya.
Sulod
- 1 Saykulo han Kalibutan
- 2 An Panahon
- 3 Osmosahi
- 4 Idad
- 5 Magnitismu
- 6 Timbang
- 7 Klase han Bato
- 8 Klase han Tona
- 9 Parti han Tanum
- 10 Klase han Hayop
- 11 Klase han Isda
- 12 Ngaran han Tubig nga nabawbaw ha baras/bato/tona
- 13 Klase han Bukid
Saykulo han Kalibutan[igliwat | edit source]
An saykulo puydi magtikang ha gininhawa u iginawas nga ayri han mga tawo nga hayop, ini an CO2 u Ca2Orbon Dioxide (usa nga Karbon nga duha nga Oksiheno, ginhihinggut ini han mga dahon han mga puno ngan tanum ini in gin papadis han tanum u puno an mga oksiheno ngadtu ha tubig (Hydrogen Dioxide H02 Mineral Water) ini in guin giginhawa nira tipabalik ha ayri an upat nga oksiheno u quadroxide, ngan guin buburublag ini han pawa han adlaw ngadtu usa ka oksiheno u oxygen para makaginhawa an tawo.
An CO u Carbon Monoxide (Karbon nga usa nga Oksiheno) ansya in tikang ha mga puthau, sarakyan, tanum ha dagat guin hihigup ini han dahon han tanum u puno ngan guin papadis ha Oksiheno han tubig nahurma tulu nga Oksiheno u trioxide guin gagawas ha stomata han dahon ngadtu ayri ngan guin buburublag ngadtu usa nga oksiheno han pawa han bulan.
An Hidroheno han tubig ngan Karbon in guin papadis nahurma ha sulud han tanum u puno hin Hydrocarbons u Hidroheno Karbon, ini in guin gagawas ha stomata han dahon. Pina-agi han Osmosahi ini nga Hydrocarbons ini nag bubulag an Carbon nakadtu ha butnga han kalibutan u "core" para makahimu hin bag-u nga batu an Hidroheno in nabalik ngadtu ha Adlaw, an ibba nga CH kun diri nabubulag ini in nahihimu nga krudu ha ilarum han mga batu. An ibba nga Hidroheno in napadis ha Dihydrogen Oxide (Hidroheno Oksiheno) para maging H2O (Duha nga Hidroheno ngan usa nga Oksiheno) an tubig uran u "distilled water".
An Panahon[igliwat | edit source]
Ha mga nasyun sugad han Pilipinas nga balanse an Osmosahi nagkakamay-ada hin makusog nga osmosahi an kat-huraw ngan maluya nga osmosahi an kat-uran (mahagkut)
An mga pag-dipirinsiya han Panahon[igliwat | edit source]
Sugad han bagyo ini in diri balanse nga Osmosahi han Dagat Atlantiku ngan Indiyanu ngadtu han Osmosahi ha Dagat Pasipiku, nagkaka-may-ada liru an hangin, (Bagyo)
Osmosahi[igliwat | edit source]
Idad[igliwat | edit source]
Ihap kada kaduhaan kag siyam han ika-duha nga bulan han tuig; ihap han tawo
Magnitismu[igliwat | edit source]
Paannu nagana an magnit?[igliwat | edit source]
Hinimu nga magnit[igliwat | edit source]
An atomo upat (4) nga Oksiheno (O) guin pipilit ha tulu (3) nga Ferrumu (Fe) nga atomo, pina-agi hin pag tanggal hit protono han atomo Oksiheno. Nahuhurma nga Fe3O4 (Magnet)
Tungud nga an 4 nga Oksiheno nga mayda 8 nga protono, katloan kag duha (32) ngatanan nga protono in tanggal sanglit mamimiling hin Protono an Oksiheno, puydi ini ha puthau nga may-ada maluya nga pagkaurusa han protono.
1. Mabutung hin protono an Ferrumu tikang ha hirani nga puthau, ihap wara puntus pabalikad nga usa ka pamoraboraan 0.0000000001 nga protono.
Hini nga prusisu nadikit/nahirani an puthau ha magnit.
2. An protono naagi han ferrumu ngadtu ha Oksiheno.
Hini nga prusisu an protono han Oksiheno nadugang wara puntus pabalikad nga usa ka pamoraboraan 0.000000001 nga protono. An puthau nga guin bayaan han protono naghihinay-hinay pag bagaun.
Kuryinti nga magnit[igliwat | edit source]
Utud utud nga Sulug (Alternating Current) AC
An electrono han Oksiheno han Magnit ansya in nakakakarawat hin pusitibu nga electrono tungud han kaluyu nga electrono han Oksiheo han usa pa nga magnit. Parihu han daku nga lidung nga magnit gin bibirikan ha ilarum hin guti nga lidung nga magnit. Ini nga pag kewa naghahatag hin electrono ngadtu ha usa pa nga magnit nga napahuway. An nahihatag nga electrono ansya in nasulud ha mga bateriya, matiryalis nga de-kuryinti.
An kuryinti nga magnit nagana pina-agi han pag dalagan han electrono ngadtu balyu estadu nigatibu, ini nga pagbalyu hin estadu an hinungdan nga bumutung hin oksiheno para ibanan hin protono ngan ikadtu ha puthau, an oksiheno nga kulang protono makuha hin protono ha puthau nga may maluya an pag-kaurusa han protono.
An nigatibu nga electrono nabalik ngadtu ha magnit diritsu ha guti nga lidung nga magnit diritsu liwat ha hinungdan han pagbirik han guti nga lidung para ibalik liwat an pusitibu nga electrono, ini in nahihinabu tungud kay na-balanse an atun kalibutan.
Dirikta nga Sulug (Direct Current) DC[igliwat | edit source]
Tungud han kuryinti nga magnit na sudlan an Carbun (C) hin subra nga electrono pusitibu. An matiryalis nga de-bateriya ansya in guin dadalaganan han pusitibu nga electrono nagana an matiryalis tungud han pagbalyu estadu han electrono ngadtu nigatibu. Diritsu ini nga nigatibu nga electrono ha bateriya. An subra nga pusitibu nga electrono in mahimu na ngani nigatibu ini an guinsisiring nga "Discharge"/"Low Batt".
An kuryinti nga magnit nagana pina-agi han pag dalagan han electrono ngadtu balyu estadu nigatibu, ini nga pagbalyu hin estadu an hinungdan nga bumutung hin oksiheno para ibanan hin protono ngan ikadtu ha puthau, an oksiheno nga kulang protono makuha hin protono ha puthau nga may maluya an pag-kaurusa han protono.
Kun marubat an discharge nga bateriya an nigatibu nga electrono nabalanse pina-agi han Osmosahi.
Kontributur:
Engr. Annabelle Abad Butalid
Lic. No. 002875
Timbang[igliwat | edit source]
Unum (6) ka bug-os nga lukon, usa ka dangaw han taga-isla han tikli an kadausa nga lukon. Natimbang lima ka gatus ka gramos, tungga (1/2) han usa ka kilogramo.
An lima ka gatus gramos in ma-bug-at u [[ma-gaan ada ha tawo.
Klase han Bato[igliwat | edit source]
1. Tipaka
2. Bantilis
3. Palanas
4. Mombon
Klase han Tona[igliwat | edit source]
1. Galut
2. Lapak
3. Mombon
Parti han Tanum[igliwat | edit source]
1. Ugat
2. Puno
3. Sanga
4. Dahon
5. Bunga
6. Bukad
Klase han Hayop[igliwat | edit source]
1. Mamalya
2. Reptalya
Klase han Isda[igliwat | edit source]
Ngaran han Tubig nga nabawbaw ha baras/bato/tona[igliwat | edit source]
1. Lawa u Hinonangan
2. Dagat
3. Lawud
4. Salug
5. Sapa
6. Kumunoy
Klase han Bukid[igliwat | edit source]
1. Mukidbukid (Iningles:Hill)
2. Bukid (Iningles:Mountain)
3. Plateau
4. Bángin (Iningles:Cliff)
5. Bulkan (Iningles:Volcano)
6. Canyon


text:
Dagat Bering
An Dagat Bering nalalain ha Golpo han Alaska tungod han Rawis han Alaska. Mayda ini kahaluag nga dos milyones nga kilometro kwadrado, nga Alaska an aada ha sinirangan ngan amihan-sinirangan, Rawis han Akaska ha salatan ngan Kapuropod-an Aleutian ngan ha harayo nga amihan aada an Estrecho han Berin, nga nagbubulag han Dagat Bering tikang ha kanan Kalawdan Artiko nga Dagat Chukchi. An Bahia han Bristol amo an bahin han Dagat Bering nga nagbubulag han Rawis han Alaska tikang ha puno nga tuna han Alaska. Ginngaranan an Bering Sea tikang kan Vitug Bering, usa nga taga Dinamarka nga nagserbi ha Rusya, kun diin han 1728 hiya an syahan nga Europeo nga nanginano hito, nga naglayag tikang ha Kalawdan Pasipiko paamihan ngadto ha Kalawdan Artiko.


text:
Libertadores
An mga Libertadores (Kinatsila para hiton "Mga Libertador") amo an tawag han mga namuno han mga rebolusyon nga naghatag han mga kanasoran han Latin America hin independensya tikang han Espanya. Kaurugan ha ira mga burgis nga kriolyo o mestizo nga na-impluwensya han Liberalismo ngan, ha iba nga mga kaso, hin militar nga ekpersyensya han metropolis.
Han mga prominente nga mga Libertadores lakip hira:
- Simón Bolívar
- Vicente Guerrero
- Miguel Hidalgo
- José María Morelos
- Francisco de Miranda
- Bernardo O'Higgins
- José de San Martín
- Antonio José de Sucre
- José Martí
An Copa Libertadores usa nga futbol nga torneo ha mga team han Amerika del Sur ngan Mexico.


text:
Karlsruhe
An Karlsruhe amo in uska syudad ha salatan-katundan han Alemanya, ha estado han Baden-Württemberg nga nahamutang harani ha mga katubtuban han Fransya ngan Alemanya.
An Karlsruhe in gintukod ha 1715 komo Palasyo Karlsruhe, ha panahon nga an Alemanya in sagunson nga mga syudad-estado. An bungto nga nagpapalibot han Palasyo in nahimo nga lingkuran han duha ha gihahataasi nga hukmanan ha Alemanya, an Federal nga Hukmanan han Batakan Balaod han Alemanya (Bundesverfassungsgericht) nga an pagbuot in mayda kusog han balaod, ngan an Federal nga Hukmanan han Katadungan han Alemanya (Bundesgerichtshof), an gihahataasi nga hukmanan han pamalandong ha mga butang han balaod sibil ngan balaod kriminal.


text:
Buddha Yodfa Chulalok
Hi Buddha Yodfa Chulalok nga natawo ha ngaran nga Thong Duan ngan kilalado gihapon ha ngaran nga Rama I (agsob gindudugang an pagtawag nga Harangdon), amo an hadi han Siam (Thailand) tikang 1782 ngadto han 1809. Ha Thai, an iya ngaran nahasurat nga พระบาทสมเด็จพระพุทธยอดฟ้าจุฬาโลกมหาราช
Ha Latin nga abakadahan o alpabeto, it iya ngaran puyde gihapon igsurat nga Puttha Yotfa Chulalok. Iton Chulalok ha panalagsaon ginsusurat gihapon nga Chulaloke.
Katawo ngan an Syahan nga Bahin han Kinabuhi[igliwat | edit source]
Natawo hiya ha Ayutthaya han Marso 20 1737 nga anak ni Phra Aksorn Sundara Smiantra, usa nga nobleman han Ginhadi-an han Ayutthaya. Gintutuohan nga hiya mayda Thai, Intsik, Persiano, ngan bisan Griyego han iya pamilya, pero waray pa ini mapamatuod. An iya ngaran han iya katawo Thong Duang. Katapos han iya pagtu-ón hin templo nga Buddhista, an iya amay nagpadara ha iya nga magsirbe nga alalay han tawo nga magigin hadi nga hi Hadi Utumporn. Didto, ginkakilala niya an iya sangkay nga hi Sin, nga amo an magigin Hadi Taksin. Katapos han kabungkag han Ayutthaya inmapi hiya han mga kasundalohan ni Taksin, ngan nakilala hiya han ngaran nga Chao Phraya Chakri. An ngaran nga Buddha Yodfa Chulalok ginngaran ha iya katapos han iya kamatayan ni Hadi Nangklao (Rama III).
Pagin Hadi[igliwat | edit source]
Samtang hi Chakri heneral ni Taksin, hiya an nagsalakay ngan nagdaog han Wieng Jan (Vientiane) han 1778/79, ug an nasod han Laos nahamutang ha ilarom han ka-vassal, ngan iya ginkuha an Emerald Buddha hini ngan ginbalhin ngadto ha Thonburi. Han 1782, hi Taksin gindeklara nga lurong katapos hin golpe de estado o coup d'etat ngan ha pagtikaiha ginpapatay. Hi Yodfa nakapuwesto ha poder ngan nag-establisar han Chakri nga Dinastiya. Ginkoronahan hiya han Abril 6 ha ngaran nga Rama I; iton petsa yana adlaw hin pagsaurog nga publiko ha Thailand.
Hi Hadi Rama I nagpadayon han kan Taksin buhat nga pagtalwas han bag-o nga nahiusa nga nasod tikang han mga pagsalakay han Burma, ngan hiya nagpirde hin mga pipira nga pagsalakay han mga taga-Burma. Ha kultura, hi Rama I ginbalik niya an pagtukod han mga tradisyon han nasod pinaagi hin pagbiling ngan pagtirok hin mga Buddhista nga mga sinurat nga nawara han kasamok katapos han pagbungkag han Ayutthaya nga ginhimo han mga taga-Burma han 1767. Ginbalhin liwat niya an kapital tikang han kan Taksin kapital nga Thonburi ngan naghimo hiya han bag-o nga kapital nga Bangkok. Ha iya palasyo, an Wat Phra Kaew gintukod agod igbalay an Emerald nga Buddha, ngan naghimo hiya hin bag-o nga kodigo hin balaod, an Libro han tulo nga selyo. Ginpili niya ngan ginbutang ha iya puwesto an Patriarka Suprema han Thai nga Buddhismo. Tungod kay hilig niya an literatura, nagsurat gihapon hiya hin Thai nga bersyon han Ramayana epos nga tinatawag Ramakian.
Kamatay[igliwat | edit source]
Namatay hiya han Septyembre 7, 1809, ngan an nagsunod ha iya komo hadi an iya anak nga hi prinsipe Isarasundorn, nga nagin Hadi Rama II (Buddha Loetla Nabhalai).


text:
Syudad han Sugbo
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Sugbo (o Syudad han Cebu, ha Sinugboanon: Dakbayan sa Sugbo) usa nga syahan nga klase nga syudad ha lalawigan o probinsya han Sugbo ha Butnga nga Kabisay-an nga rehiyon han Kabisay-an ha Pilipinas. Amo ini an kapital han Lalawigan han Sugbo ngan amo ini an ikaduha nga pinakaimportante nga metropolitano nga sentro han nasod. Nahamutang an syudad ha sidlangan nga dapit han Isla han Sugbo ngan amo ini an gimaihai nga syudad han nasod. Amo ini an main nga pag-ultan hin pamarko han nasod ngan base hin labaw hin 80% han mga kompanyiya hin panbarko han nasod. An Syudad han Sugbo amo gihapon an main nga pag-ultan, ha gawas han Manila, hin mga panlangyaw nga mga pagbiyahe hin idro han nasod ngan amo an pinakaimportante nga sentro hin komersyo, pannegosyo, ngan industriya han Kabisay-an ngan Mindanao, an mga salatan nga bahin han nasod. Tungod hini ngan iba pa nga mga aspeto nga an Cebu gin-agnayan nga amo an Hada nga Syudad han Salatan o Reyna nga Syudad han Salatan. Sumala han census han tuig 2000, mayda an Mandaue in populasyon nga 718,821 ka tawo ha 147,600 nga mga panimalay.
An Syudad han Sugbo amo an sentro hin metropolitano nga kahaluag nga tinatawag nga Metro Cebu, nga naglalakip han mga syudad han Mandaue, Lapu-Lapu, ngan Talisay. It Metro Cebu mayda populasyon nga sobra 2 ka milyon (o ribo) nga mga tawo. An Aeropuerto Panlangyaw han Mactan-Cebu, nga nahamutang ha Syudad han Lapu-Lapu mga karuhaan o baynte ka minuto nga pagbiyahe hin kotse tikang ha Syudad han Sugbo. Ha dumagsaan o amihanan-sidlangan han syudad amo an Syudad han Mandaue ngan an bungto han Consolacion, ha katundan amo an Syudad han Toledo, an mga bungto han Balamban, ngan Asturias, ha salatan amo an Syudad han Talisay ngan an bungto han Minglanilla. Tabok han Estrecho han Mactan ha sidlangan amo an Isla han Mactan nga diin nahamutang an Syudad han Lapu-Lapu.
Mga Sumpay ha Gawas[igliwat | edit source]
- Opisyal nga Websayt han Gobyerno han Syudad han Sugbo
- Sun.Star Cebu
- Cebu Hotel
- Madali nga Giya hin mga Bisita ha Sugbo - Ano it Buruhaton, Ano it Kaka-onon, Ano it Kirita-on, Hain it Hurunan
- Mga Listahan ha Cebu - Lokal nga mga pasamwak para hin mga panhinabo, trabaho, serbisyo, pamalay/real estate, ngan komunidad.


text:
Qian Qichen
Hi Qian Qichen (Yinano nga Tsinino: 钱其琛; Minat-an nga Tsinino: 錢其琛; pinyin: Qián Qíchēn; natawo Enero 5, 1928) usa nga Intsek nga diplomat ngan komunista nga tawo politikal. Nagsirbe hiya komo Intsek nga ministro ha langyaw tikang han Abril 1988 tubtob Marso 1998.
Natawo hiya ha Jiading, Shanghai ngan inmapi han Partido Komunista han Tsina han 1942. Katapos hiya magbiya ha iskwela han 1955, nagsirbe hiya komo diplomat ha Moscow ngan iba nga lugar. Nagsirbe anay hiya komo embahador ha Guinea. Kinmadto hiya pagtrabaho ha Ministeryo han Langaw nga Larangan han 1977 ug nahimo hiya nga bise-ministro han langyaw nga larangan tikang 1982–1988 ngan ministro tikang 1988–1998. Sugbong-Premier hiya han Konseho nga Estadohanon tikang 1993 tubtob han iya pagretiro han 2003.


text:
Gerald Ford
Hi Gerald Rudolph Ford, Jr. (natawo nga Leslie Lynch King, Jr.) (Hulyo 14, 1913 – Disyembre 26, 2006) amo an ikakatloan kag-walo nga Mangulo han Estados Unidos (Agosto 9, 1974 – Enero 20, 1977). Hiya gihapon an ika-kap-atan nga Sugbong-Mangulo han Estados Unidos ha ilarom ni Mangulo Richard Nixon tikang han 1973 kutob 1974. Komo syahan nga tawo nga nahimo nga Sugbong-Mangulo ha ilarom han tugon han ika-Kap-atan-kag-Lima nga Pagliwat han Batakan-Balaod, hi Ford, han iya pagin-Mangulo han pagbiya ni Mangulo Nixon han Agosto 9, 1974, amo la an tawo nga nahimo nga Mangulo nga waray ma-elihir nga Mangulo o Sugbong-Mangulo.


text:
Provincia de Salamanca
An Salamanca usa nga probinsya ha katundan nga Espanya, ha katundan nga bahin han komunidad autonoma han Castilla y León. Ginsasapitan ini han mga probinsya han Zamora, Valladolid, Ávila, ngan Cáceres, ngan han Portugal.
Mga 347,120 ka tawo (2002) naukoy dida hini nga probinsya, ngan 45% hini nangungukoy didto han kapital nga an ngaran gihapon Salamanca. Mayda 362 ka munisipyo an probinsya, ngan labaw hin katunga hini mga barrio nga mayda diri maabot hin 300 ka tawo.
Mayda mga katederal nga Katoliko Romano ha Salamanca ngan ha Ciudad Rodrigo.


text:
Colombia
An Colombia nga ha opisyal nga pagtawag Republika han Colombia (ha Kinatsila: República de Colombia), usa nga nasod ha kanawayan o amihanan-katundan nga Salatan nga Amerika o América del Sur. Ginsasapitan an Colombia ha sidlangan han Venezuela[1] ngan Brasil;[2] han Ecuador ngan Peru ha salatan ;[3] han Dagat Caribe ha amihanan; ha kanawayan han Panama; ngan han Kalawdan Pacifico ha katundan. An Colombia mayda liwat mga pag-ultan ha dagat upod han Jamaica, Haiti, an Republika Dominicana, Honduras, Nicaragua ngan Costa Rica.[4][5] An amo an ika-26 nga gidako-i nga nasod ha kalibutan ngan an ika-upat nga gidako-i ha Salatan nga Amerika (sunod han Brasil, Argentina, ngan Peru). Amo ini an ika-29 nga gidako-i hin populasyon nga nasod ha kalibutan ngan an ikaduha nga gidako-i ha Salatan nga Amerika, sunod han Brasil. An Colombia amo an mayda han ikatulo nga gidako-i nga populasyon nga nayakan hin Inespanyol o Kinatsila ha kalibutan sunod han Mehiko ngan Espanya.
Mga administratibo nga pagbahin-bahin[igliwat | edit source]
An Colombia ginbahin ngadto hin katloan kag duha (32) nga mga departamento ngan usa nga distrito hin kapital, nga gintatratar komo usa nga departamento (an Bogotá amo liwat an kapital han departamento han Cundinamarca). An mga departamento ginbahin-bahin pa ngadto hin mga munisipyo, nga an tagsa hini mayda lingkoranan hin munisipyo, ngan an mga munisipyo liwat ginbahin ngadto hin mga corregimiento. An tagsa departamento mayda lokal nga kagamhanan o gobyerno upod hin gobernador ngan asamblea nga direkta nga na-elihido hin upat-ka-tuig nga pagsirbe. An tagsa munisipyo pinamunoan hin alkalde ngan konseho, ngan an tagsa corregimiento hin elehido nga corregidor.
Dugang han kapital, siyam nga mga syudad gindesignar nga mga distrito (baga hin mga ispisyal nga munisipyo), tungod hin mga ispisyal nga nagpapaiba nga kinaiya hinin nga mga syudad. Ini nga mga syudad amo an Barranquilla, Cartagena, Santa Marta, Cúcuta, Popayán, Tunja, Turbo, Buenaventura ngan Tumaco. Mayda mga departamento nga mayda mga lokal nga administratibo nga mga ubos nga pagbahin, nga diin an mga bungto nga damo hin tawo ngan mga munisipyo mga hagrani (sugad pananglitan ha Antioquia ngan Cundinamarca). Kon diin an mga departamento mayda gamay nga populasyon ngan mayda mga problema hin seguridad (sugad pananglitan han Amazonas, Vaupés ngan Vichada), mga ispisyal nga adminstratibo nga pagbahin ginagamit, sugad hin "departamento ngacorregimientos", nga baga hin sagol hin munisipyo ngan hin corregimiento.
Mga reperensya[igliwat | edit source]
- ↑ Gerhar Sandner, Beate Ratter, Wolf Dietrich Sahr and Karsten Horsx (1993). Conflictos Territoriales en el Mar Caribe: El conflicto fronterizo en el Golfo de Venezuela (ha Spanish). Biblioteca Luis Angel Arango. Ginkità dida han 2008-01-05.
- ↑ The Geographer Office of the Geographer Bureau of Intelligence and Research (1985-04-15). Brazil-Colombia boundary (ha English). (PDF) International Boundary Study. Ginkità dida han 2008-01-05.
- ↑ CIA (2007-12-13). Ecuador. World Fact Book. Ginkità dida han 2008-01-05.
- ↑ (Kinatsila) Tratados Internacionales limítrofes de Colombia
- ↑ (Kinatsila) Colombia - Limites territoriales


text:
Mariza
Hi Mariza Nunes, nga kilalado han iya ngaran-ha-entablado nga Mariza (natawo han Disyembre 16, 1973 ha Mozambique) usa nga magkaranta/manunurat-hin-kanta hin fado ha World Connection nga label. Binmalhin hiya ha Portugal dida han tulo pala an iya edad, ngan nagtubo hiya ha usa han mga tradisyonal nga bahin han Lisbon, Mouraria - Alfama, nga diin hiya nahibaro pagkanta hin fado. Mayda niya Portuges nga amay pero an iya nanay taga-Mozambique (An kanta niya nga 'Transparente' usa nga dungog han iya lola nga Africana).
Para han Olympico nga mga Uyag han Atenas 2004 mayda niya duet upod kan Sting dida han kanta nga A thousand years, nga ginpagawas dida han opisyal nga pop album han Atenas nga Olympics Unity, nga diin an fado ginkakanta ha Iningles ngan Portuges.
Hi Mariza sinisiring nga kurukontemporaryo nga nasunod kan Amália Rodrigues.
Han 2003 hiya an nahimo nga "Nagdaog ha Europa nga kategorya", BBC[1]
Tikang han mga Abril 2005, hi Mariza nagtatrabaho ha Brasil agod makahimo hin bag-o nga album.
Diskograpiya[igliwat | edit source]
- Fado em Mim (2002)
- Fado Curvo (2003)
- Mariza Live in London (2004)
- Transparente (2005)
- Mariza Concerto em Lisboa (DVD 2006)
- Mariza Concerto em Lisboa (CD 2006)
Singles[igliwat | edit source]
- Ó gente da minha terra
- Cavaleiro monge
- Meu fado meu


text:
Osteichthyes
Osteichthyes, an may tunok na isda ug bony fish, amo an grupo san isda na may tunok, diri sugad san mga cartilaginous na mga isda. Osteichthyes an kadam'an san isda ngan oraora daramo an pagkadurudilain sini. May'ada an osteichthyes 45 na ordo, ngan lahos 435 na pamilya ngan 28,000 na specie san mga isda.[1] Amo ini an gidarako'i na class san vertebrates na nabubuhi yana. Ginbabahi an osteichthyesngadto sa ray-finned fish (Actinopterygii) ngan lobe-finned fish (Sarcopterygii). An nahihibaruan na giarugi na fossil san bony fish nag-i-edad 420 milyon katuig an nakalabay, ngan mao liwat ini an mga transitional fossil, na nagpapakita sin pagkakamay'ada pattern san tango na napabutnga san kanan mga pating ngan isda na may tunok.[2]
Mga kasarigan[igliwat | edit source]
- ↑ Bony fishes SeaWorld. Retrieved 2 February 2013.
- ↑ Jaws, Teeth of Earliest Bony Fish Discovered


text:
Lutayan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Lutayan usa nga ikatulo nga klase nga bungto ha lalawigan han Sultan Kudarat ha Pilipinas. Sumala han census han tuig 2000, mayda ini populasyon nga 40,881 ka tawo ha 7,110 nga panimalay.
Mga Baranggay[igliwat | edit source]
An Lutayan ginbahin ngadto hin napulo kag usa (11) nga mga baranggay.
- Antong
- Bayasong
- Blingkong
- Lutayan Proper
- Maindang
- Mamali
- Manili
- Palavilla
- Sampao
- Sisiman
- Tamnag (Pob.)


text:
Dulag, Leyte
An Dulag usa nga ika-upat nga klase nga bungto ha probinsya han Leyte ha Sinirangan nga Kabisay-an nga rehiyon ha Pilipinas. Usa ini han mga gidako-i nga mga bungto ha daplin han dagat ha sidlangan nga dapit han isla han Leyte naatubang han Golfo han Leyte ngadto han Kalawdan Pacifico. Sumala han 2000 census, mayda ini populasyon nga 38,897 ka tawo ha 7,657 nga panimalay.
An Dulag ginsasapitan han Tolosa ha amihanan, Mayorga ha salatan o habagatan, ngan Julita ha katundan. Duha an salog ha Dulag, an Salog Dagitan ha salatan ngan an Salog Kalbasag ha amihanan.
Sulod
An Tuna[igliwat | edit source]
An mga Tawo[igliwat | edit source]
Ekonomiya[igliwat | edit source]
Edukasyon ngan Kalusugan[igliwat | edit source]
Gobyerno[igliwat | edit source]
Mga Baranggay[igliwat | edit source]
An Dulag mayda kap-atan kag lima (45) nga baranggay.
Kasaysayan[igliwat | edit source]
Turismo[igliwat | edit source]
Kitaa Gihapon[igliwat | edit source]
- Lista han mga naging Lokal na Ehekutibo han Dulag
- Mga naboto na opisyales hin munisipyo hin Dulag ha tuig 2004-2007


text:
Maopay nga Sumat Tikang ha Dios!
Ano an maopay nga sumat tikang ha Dios? Kay ano nga makakatoo kita hito? Ginbabaton hini nga brosyur an mga pakiana han damu nga tawo mahitungod ha Biblia.
Kon Paonan-o ka Mabubuligan Hini nga Brosyur
Ini nga brosyur mabulig ha imo nga mahibaro ha Pulong han Dios, an Biblia. Gamita an imo kalugaringon nga kopya han Biblia ha pagbiling han mga teksto.
Ano an Maopay nga Sumat?
Usisaha kon ano an sumat tikang ha Dios, kon kay ano nga importante gud ito, ngan kon ano an kinahanglan naton buhaton?
Hin-o an Dios?
May ngaran ba an Dios ngan nagtatagad ba hiya?
Tikang Gud ba ha Dios an Maopay nga Sumat?
Paonan-o kita makakasiguro nga an Biblia tikang ha Dios?
Hin-o hi Jesu-Kristo?
Hibaroi kon paonan-o nagtikang an kinabuhi ni Jesus, kon kay ano nga kinanhi hiya ha tuna, ngan kon ano an ginbubuhat niya yana.?
Ano an Katuyoan han Dios Para ha Tuna?
Iginsasaysay han Biblia kon kay ano nga ginlarang han Dios an tuna, kon san-o matatapos an pag-antos, ngan kon paonan-o magigin paraiso utro an tuna ngan kon hin-o an maukoy hito?
Ano an Paglaom han mga Patay?
Ano an kahimtang han mga patay? Makikita pa ba naton utro an namatay naton nga mga hinigugma?
Ano an Ginhadian han Dios?
Hin-o an Hadi han Ginhadian han Dios? Ano an bubuhaton hito nga Ginhadian?
Kay Ano nga Gintutugotan han Dios an Karaotan Ngan Pag-antos?
Paonan-o nagtikang an karaotan, ngan kay ano nga gintutugotan han Dios nga magpadayon ito? Matatapos pa ba an pag-antos?
Paonan-o Magigin Malipayon an Imo Pamilya?
Karuyag ni Jehova, an malipayon nga Dios, nga magin malipayon an pamilya. Usisaha an praktikal nga sagdon han Biblia para ha mga bana, asawa, kag-anak, ngan mga anak.
Paonan-o Mo Makikilala an Tinuod nga Relihiyon?
Usa la ba an tinuod nga relihiyon? Hibaroi an lima nga pangiril-an han tinuod nga relihiyon.
Paonan-o Kita Mabubuligan han mga Prinsipyo ha Biblia?
Iginsaysay ni Jesus kon kay ano nga kinahanglan naton hin giya ngan kon ano an duha nga prinsipyo ha Biblia nga pinakaimportante.
Paonan-o Ka Magigin Duok ha Dios?
Hibaroi kon ginpapamatian ba han Dios an ngatanan nga pag-ampo, kon paonan-o kita sadang mag-ampo, ngan kon ano pa an sadang naton buhaton basi magin duok ha Dios.
Ano an Mahitatabo ha mga Relihiyon?
Maabot ba an panahon nga an ngatanan magkakaurosa na ha pagsingba ha usa la nga tinuod nga Dios?
Kay Ano nga May-ada Organisasyon an Dios?
An Biblia nagsusumat kon kay ano ngan kon paonan-o gin-oorganisar an tinuod nga mga Kristiano.
Kay Ano nga Sadang Ka Magpadayon ha Pag-aram?
Paonan-o mabulig ha iba an imo kahibaro mahitungod ha Dios ngan ha Biblia? Ano nga klase hin relasyon ha Dios an imo mapapahimulosan?


text:
Ceuta
An Ceuta usa nga syudad autonoma han Espanya, nga nahamutang ha mga labnasan han Dagat Mediterraneo. Nahamutang ini ha labnasan han Afrika ha may sinirangan nga ganghaan han estrecho han Gibraltar. Ginsasapitan ini ha amihanan, sidlangan, ngan ha salatan han Dagat Mediterraneo ngan ha katundan han Marruecos. An nasod han Marruecos nagbanhaw han pag-angkon hini komo kabahin han teritoryo hini ngan tungod han kaharani ha heyograpiya (upod han Melilla ngan iba nga mga Espanyol nga teritoryo nga gudti nga mga entidad ha amihanan han Afrika). An Gobyerno han Espanya waray makignegosyar hin bisan ano nga tipo mahitungod han istatus hini, ngan ini kabahin han ginhadi-an iberiko tikang han siglo XV, konkretamente tikang han 1415 upod han pagconquistar han Ceuta komo kabahin han Ginhadi-an han Portugal.
An syudad han Ceuta nakakuha hin kalugaringon nga autonomiya han 1995, bisan man kon ini ginkilala nga syudad autonoma dida han Konstitusyon Espanyola han 1978. An katawhan hini han tuig 2008 mga 78,320 ka molupyo , ngan mayda densidad hin 4,101 ka molupyo ha tagsa km², hin teritoryo nga 19.3 ka km2 hin kahaluag nga diin nangungukoy mga Kristohanon, Muslim, Hudiyo, ngan mga Pakistani ngan Indio. An mga nangungukoy nahamutang dida han istmo ngan kabahin han Campo Exterior. An nukleo han sentro nahamutang harani han puerto ngan harani han Bukid Hacho. Tungod han estratehika nga kamutang han puerto han Ceuta, mayda ini importante nga papel dida hit agi-an han Estrecho, komo ha pagdugtong han Dagat Mediterraneo ngan han Kalawdan Atlantico.
Etimolohiya ngan toponomiya[igliwat | edit source]
An katinikangan han ngaran nga Ceuta puyde makita han pagtawag nga ginhatag han mga Romano han pito nga mga bukid han rehiyon (Septem Fratres). De Septem > Septa > Ceita > Ceupta > Ceuta.
An mga heyografo ngan historyador han Kahadto waray magkutlo han toponimo han populasyon kundi usa ha ira, hi Pomponio Mela, naghatag hin pagpahibaro han pekulyaridad nga orografika han Katundan han Almina upod han pito nga mga montikulo nga simetriko nga tinawag nga mga Pito nga Magbugto. Tungod han kaharani ha fonetika, mayda nasiring nga an ngaran tikang han ihap nga Septem (Linatin para hit pito) nga ginkuha an toponimo nga Ceuta.


text:
Aung San Suu Kyi
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Aung San Suu Kyi (ha Burmese: ); natawo dida han Hunyo 19 1945 ha Yangon (Rangoon), usa nga pro-demokrasya nga aktibista ngan namumuno han Nasodnon nga Liga para han Demokrasya ha Myanmar (Burma), ngan kilalado nga priso ha konsyensya ngan nagbandilo han waray-biyolensya nga pag-away. Hi Aung San Suu Kyi an ikatulo nga anak ha iya pamilya. An iya ngaran nga "Aung San" tikang han iya amay, an "Kyi" tikang han iya nanay ngan an "Suu" tikang han iya lola.[1] Hi Suu Kyi usa nga Buddhista nakadaog han Premyo Rafto ngan han Premyo Sakharov para han Kagawasan hin Panhunahuna dida han 1990 ngan dida han 1991 ginpremyohan han Premyo Nobel hin Kamurayaw ngan han 1992 ginpremyohan hiya han Jawaharlal Nehru nga premyo hin kamurayaw han Gobyerno han India tungod han iya pakibisog hin diri-biyolente nga paagi ha ilarom han diktatoriya militar. Gindetenir hiya yana, ngan an gobyerno han Myanmar balik-balik nga nagpaiha han pagdetenir ha iya. Sumala han mga resulta han 1990 nga heneral nga pinili-ay, hi Suu Kyi nakadaog han katungod nga magin Primer Ministro, komo namumuno han nagdaog nga Nasodnon nga Liga para han Demokrasya, pero an pagdetenir ha iya han militar nga junta nagpugong ha iya nga makasaka hini nga puwesto.
Mga reperensya[igliwat | edit source]
- ↑ Nobel Prize.org Bio Details. Quote: 1945: June 19. Aung San Suu Kyi born in Rangoon, third child in family. "Aung San" for father, "Kyi" for mother, "Suu" for grandmother, also day of week of birth. Favourite brother is to drown tragically at an early age. The older brother, will settle in San Diego, California, becoming United States citizen.


text:
Batangas
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Ini nga artikulo mahitungod han probinsya. Para han syudad, kitaa an Syudad han Batangas.
- Para han bahia, kitaa an Bahia han Batangas.
- Para han kutsilyo, kitaa an Balisong (kutsilyo).
An Batangas usa nga probinsya han Pilipinas nga nahamutang ha habagatan o salatan-katundan nga bahin han Luzon ha rehiyon han CALABARZON. An kapital hini amo an Syudad han Batangas. Ginsasapitan ini han mga lalawigan han Cavite ngan Laguna ha amihanan, ngan han Quezon ha sidlangan. Tabok han Verde Island Passage o Agi-anan han Isla Verde ha salatan amo an isla han Mindoro ngan ha katundan nahamutang an Dagat Tsina Salatan.
An Batangas usa han mga sikat nga mga karadto-an hin mga turista nga harani ha Metro Manila. It lalawigan mayda damo nga mga baybayon ngan kilalado tungod han mag-upay nga mga lugar hin panlurop nga pira la ka oras nga kaharayo tikang ha Manila. Lakip han mga kilalado nga mga lugar hin panulurop amo an Anilao ha Bungto han Mabini, Matabungkay ngan Punta Fuego ha Bungto han Nasugbu, an Bungto han Calatagan ngan an Laiya ha Bungto han San Juan. Ini nga mga lugar hin panlurop maupay nga paagi hin panlantaw hin kinabuhi ha ilarom han dagat, ngan maupay para hini macro nga panlitrato. .
Didto gihapon ha Batangas nahimutang an Bulkan Taal, usa han mga Dekada nga mga Bulkan. Ini nga bulkan mayda napuno-hin-tubig nga crater ngan nahimutang ini hin isla ha butnga han Danaw Taal, nga gintotoohan han mga heyolohista nga maiha na nga caldera.
It bungto han Taal kilalado tungod han mga embroidery hini nga kinamot an pagtahi, mga kutsilyo (o balisong), ngan mga salchicha; ngan usa ini han mga lugar nga napreserva in kultura han panahon kolonyal han Espanyol ha Pilipinas.
Heyograpiya[igliwat | edit source]
Politikal[igliwat | edit source]
An Batangas ginbahin ngadto hin katloag kag usa (31) nga mga bungt ngan tulo (3) nga syudad.


text:
Bacolod
- Para han lain nga kagamit, kitaa an Bacolod (pansayod).
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Bacolod usa nga syudad ha lalawigan han Negros Occidental ha Katundan nga Kabisay-an nga rehiyon han Kabisay-an ha Pilipinas. Amo ini an kapital ngan gidako-i nga syudad han Negros Occidental. Kilalado ini tungod han Maskara Festival hini, nga ginbubuhat dida hit bulan han Oktubre. Sumala han census han tuig 2000, mayda ini populasyon nga 429,076 ka tawo ha 87,441 nga panimalay. Gin-agnayan an syudad nga "Syudad hin mga Hiyom".
Ginsasapitan ini han Syudad han Talisay ha amihanan, han bungto han Murcia ha sinirangan, han Syudad han Bago ha habagatan o salatan-katundan, ngan han Estrecho han Guimaras ha katundan. An mga coordinate han Bacolod amo in 10°40′16″N, 122°56′28″E.
It Bacolod usa nga importante nga daungan hin barko ngan mayda adlaw-adlaw nga biyahe hin ferry ngadto ha Syudad han Iloilo. It Bacolod karuhaan (20) ka oras tikang ha Manila pinaagi ha barko ngan pito (7) ka oras tikang ha Syudad han Sugbo pinaagi ha barko. An Aeropuerto Domestic han Bacolod nahamutangan mga upat (4) ka kilometros tikang han sawang o downtown han syudad. It Bacolod kalim-an (50) ka minuto tikang ha Manila pinaagi ha idro ngan katloan (30) ka minuto tikang ha Syudad han Sugbo ha idro.
An Syudad han Bacolod amo in sinisiring nga amo an gilimpyohi ngan gilunghawi ngan pinaka-ma-ukoy-ukoy nga syudad ha Pilipinas. Nagsisirbe ini komo ganghaan han mga riko-hin-asukar nga mga syudad ngan bungto han probinsya. Damo iton mga facility para hit mga bisita, mga moderno nga paagi hin panakayan makadara hin mga bisita para hin negosyo o pagrisyo ngadto hin bisan diin nga lugar ha isla han Negros.
An klima ha Syudad han Bacolod ha kabug-osan maupay. Iton tig-adlaw nga panahon tikang han Disyembre tubtob Mayo samtang an tig-uran nga panahon, sugad ha iba nga bahin han Pilipinas, tikang hiton Hunyo hangtod Nobyembre. Iton average nga temperatura 26 ka degree Celsius (80 ka degree Fahrenheit).
Mga Baranggay[igliwat | edit source]
An Syudad han Bacolod ginbahin ngadto hin kaunman kag usa (61) nga baranggay.
Mga Sumpay ha Gawas[igliwat | edit source]
- Opisyal nga Websayt han Gobyerno han Syudad han Bacolod
- Philippine Standard Geographic Code
- Bacolod - Wikitravel
- History, Culture


text:
Hiruhimangraw hiton Wikipedia:Ortograpiya
Sanghiran san Binisaya[igliwat | edit source]
Ano it ortograpiya nga guinrekomenda han Sanghiran san Binisaya? Diin ak pwede makabasa bahin hiton? Simoncpu 11:18, 24 Agosto 2009 (UTC)
Kadaan an ortograpiya han Sanghiran. Mababasahan mo ini ha libro nga inedit ni Luangco "Kandabao: Essays on Waray Language and Literature" diri ngani kan Norberto Romualdez.
An bag-o nga ortograpiya nasunod han "one sound, one language principle. Ha laktod nga sumat: diri isusurat kun diri ginluluwas. Pananglitan: ginrekomenda, diri guinrekomenda.
voltz


text:
Crazy Horse
HI Crazy Horse (Winaray: Kabayo Buang o Kabayo Lurong; Kinatsila: Caballo Loco; ha Linakota: Tȟašúŋke Witkó (ha Standard nga Linakota nga kasurat), ha literal "Iya-Kabayo-Buang";[1] ca. 1840 – Septyembre 5, 1877) usa nga tahuran nga manguna ha panggubat o panggyera han Oglala Lakota. Inmaway hiya patok han gobyerno federal han Estados Unidos basi mapabilin an katunaan ngan mga nahig-araan o tradisyon han Lakota nga panginabuhi, ngan inmapi hiya han Pag-awayan han Little Bighorn han Hunyo 1876. Katapos han iya pagsurender ngadto hin mga sundalo han Estados Unidos ha ilarom ni Heneral Crook han 1877, hi Crazy Horse namatay tikang hin pagsamad hin gwardya militar samtang nag-ato hiya nga diri mabilanggo ha Camp Robinson nga nahamutang ha yana-nga-lugar han Nebraska.
Mga kasarigan[igliwat | edit source]
- ↑ Bright, William (2004). Native American Place Names in the United States. Normandy: University of Oklahoma Press, p. 125


text:
Laos
An Laos o Lao (nga an opisyal nga ngaran Republika Demokratika Popular han Lao o kon ha literal nga Winaray: Republika nga Demokratika han Katawhan han Lao; ha Lao nga yinaknan: ສາທາລະນະລັດ ປະຊາທິປະໄຕ ປະຊາຊົນລາວ nga ha Romano nga kasurat amo an Sathalanalat Pasathipatai Pasason Lao) usa nga ginpalibotan hin tuna nga nasod ha Timugan nga Asya, nga ginsasapitan han Burma (Myanmar) ngan Tsina ha kanawayan, han Vietnam ha sidlanan, han Camboya ha salatan, ngan Thailand ha katundan. An kaagi han Laos natikang han Ginhadian han Lan Xang o Tuna hin Ribo nga mga Gadya o Tuna hin Milyon nga mga Elepante, nga dida tikang han ika-14 nga siglo tubtob han ika-18 nga siglo.
Katapos hin kolonyal nga panahon ha ilarom han Fransya, nagkaaada ini hin paglugaring dida han 1949. Nagkaada hin maiha nga gyera sibil nga natapos hin opisyal han pagdaog han komunista nga Pathet Lao ngan an ira pakaabot ha poder dida han 1975, kondi an mga pag-aragway han mga durudilain nga mga hugpong nagpadayon pa hin pira pa ka tuig.
Etimolohiya[igliwat | edit source]
Ha Lao nga yinaknan, an ngaran han nasod Meuang Lao. an Imperyal nga Franses nga amo an naghimo han nasod nga kabahin han Franses nga Indotsina han 1893, ginsurat an ngaran hin diri-ginluluwas nga "s", i.e. "Laos" (An Lao nga yinaknan mismo waray kataposan nga 's' nga tunog, amo nga it mga Lao nga tawo ginluluwas nira ini sugad han ira tuminongnong nga yinaknan). An agsob nga ginagamit nga porma nga adhetibo amo an "Lao", e.g. "an Lao nga ekonomiya", diri an "Laotianhon" nga ekonomiya - bisan man kon an "Laotian" gin-gagamit ha Iningles pag-indikar han mga tawo han Laos nga diri malipat han Lao nga etniko nga grupo.
Mga Lalawigan ngan mga Distrito[igliwat | edit source]
An Lao ginbahin ngadto hin mga 16 nga mga lalawigan (qwang) ngan an Vientiane nga Kapital (Nakon Luang Vientiane):
- Attapeu
- Bokeo
- Bolikhamsai
- Champasak
- Hua Phan
- Khammuan
- Luang Nam Tha
- Luang Prabang
- Udomxai
- Phongsali
- Salavan
- Savannakhet
- Prefektura han Vientiane
- Lalawigan han Vientiane
- Sainyabuli
- Saisombun Khetphiset (ispisyal nga administratibo nga zona, nga gin-disolver dida han 2006)
- Sekong
- Xieng Khuang
An nasod ginbahin-bahin pa ngadto hin mga distrito (muang).
- ↑ Background notes – Laos. US Dept. of State. Ginkità dida han 20 January 2012.
- ↑ 2.0 2.1 2.2 2.3 Laos. International Monetary Fond. Ginkità dida han 2012-04-18.
- ↑ Human Development Report 2009. Human development index trends: Table G. The United Nations. Ginkità dida han 5 October 2009.


text:
Syudad han Cavite
An Syudad han Cavite (ha Chabacano: Ciudad de Cavite; Inintsek: 甲米地; Tinag-alog: Lungsod ng Cavite) usa nga ika-upat nga klase nga syudad ha lalawigan han Cavite ha Pilipinas. Nahamutang an syudad dida hin baga-hin-kawil nga katadman o peninsula nga nagawas ngadto han Bahia han Manila. An Syudad han Cavite amo an kasanhi nga kapital han lalawigan. An historiko nga isla o puro han Corregidor ngan an mga hagrani nga mga isla ngan bulag nga mga kabatoan han Caballo, Carabao, El Fraile ngan La Monja nga mabibilngan han ganghaan han Bahia han Manila nalalakip han yakan-balaod o jurisdiksyon ha tuna han syudad.
Nahamutang an syudad hin mga 35 ka kilometro ha habagatan tikang ha Manila ha karsada. Nagsasapit ini han bungto han Noveleta nga nahamutang ha salatan. An peninsula nagtatak-op han Bahia han Bacoor ha timugan ngan han Bahia han Cañacao ha dumagsaan, nga mga kabahin han Bahia han Manila. An poblasyon o sawang han syudad ginbahin-bahin ngadto hin lima nga mga distrito: Dalahican, Santa Cruz, Caridad, San Antonio, ngan San Roque. Ini nga mga distrito ginbabahin-bahin pa ngadto hin walo nga mga zona ngan mga 84 nga mga baranggay. An Base Naval han Sangley Point lakip han syudad ngan nahamutang ini ha gi-amihanan nga dapit han peninsula. Ini usa nga base naval han Amerikano han una ngan nahimo na nga ispisyal nga base militar han Pilipinas.
Sumala han 2007 nga census, an Syudad han Cavite mayda populasyon nga 104,581 ka tawo hin kahaluag hin tuna nga 20.80 ka kwadrado nga kilometrosquare kilometers.
Mga baranggay[igliwat | edit source]
An Syudad han Cavite ginbahin ngadto hin kawaloan kag upat (84) nga mga baranggay.
Mga sumpay ha gawas[igliwat | edit source]
- Opisyal nga websayt han Syudad han Cavite
- Opisyal nga websayt han Kagamhanan/Gobyerno han Lalawigan han Cavite
- Opisyal nga websayt han Biblioteka ngan Museo han Syudad han Cavite
- Executive Order 629


text:
TACLOBAN CITY- Regular Government Projects ngan deri emergency projects.
Ini an nakikita nga rason ni Senador Bongbong Marcos nga posible amo an ginbuhat han National government ha mga proyekto para han Yolanda rehabilitation amo nga naiiha an pagpatuman han mga ini.
Una hini han waray mapudngi han Senador nga utro susnan an gobyerno han sumala ha iya in waray aabata nga mga proyekto ngan mga directa nga gios para han kanan post Yolanda rehab ha mga lugar nga naapektuhan han bagyo unom na ka bulan an nakakalabay.
Sumala han senador in waray daw aabata han kada molupyo an ginsesering recovery effort han gobyerno bisan pa daw aada an gin tukod nga ahensya an Presidential Assistance for Recovery and Rehabilitation kon diin pinamumunuan ni Secreatry ngan anay senador Ping Lacson.
Usa daw nga magpapamatuod hini nga nagin aksyon han gobyerno han ig download ha mga national agensy an pondo para ha paghingayad ngan waray i direkta paghatagan ha mga alkalde han kada LGU kawaray consolidated master plan han national government ngan an kama iha pag release han pondo tungod han damo nga mga rekititos nga sumala han senador in deri na kinahanglanon ngan madali na unta kon gin konsidera nga emergency projects an mga ini.
Suhestyon pa han senador in mas makaka upay daw han gobyerno ibahon an pamatasan ngan kunta pudngan an pamumulitika sugad kon pati unanhon bumulig an mga International Community nga deri gin kikita an political affilition han kada ledear han kada lugar.


text:
Our Lady Of Medjugorje
Messages From 2014 In Waray-Waray
Tugon ha petsa Enero 02, 2014 Tugon ha petsa Enero 02, 2014 "Hinigugma ko na mga anak, para kamo mahimo na apostoles ko ngan para mabuligan niyo adton mga a-ada pa ha kasiruman, na mahibaro-an nira an hayag hiton pag-higugma han akon Anak, kinahanglan may-ada kamo puro ngan mapa-inobsanon na kasing-kasing. Di-re kamo makaka-bulig para an Anak ko matawo, ngan mag-hadi, dida ha sulod hiton mga kasing-kasing hadton di-re pa ma-aram bahin ha Iya, kon di-re Hiya an nag-hahadi - kon di-re Hiya amo an Hadi - dida hiton iyo kasing-kasing. Upod ako niyo. Nag-lalakat ako ka-upod niyo silbi nanay. Tinutuktukan ko iton iyo mga kasing-kasing. Di-re i-ne hira makaka-abre tungod kay di-re hira mapa-inobsanon. Nag a-ampo ako, ngan kamo, mga hinigugma ko na mga anak, mag-ampo liwat na maka-abre kamo unta hin puro ngan mapa-inobsanon na mga kasing-kasing ngadto ha Anak ko, ngan para makarawat niyo an mga regalo na guin sa-ad Niya ha iyo. Despues, matutugwayan kamo han pag-higugma ngan ka-kusog hiton akon Anak. Despues, mahihimo kamo na akon mga apostoles na, ha tanan palibot niyo, mag-dadara hiton mga bunga han Diyos-non na pag-hihigugma. Makaka-akto an Anak ko tikang dida ha sulod niyo ngan pa-agui ha iyo, tungod na kamo 'mahihi-usa'. Amo i-ne an pangandoy hiton akon kinag-anak na kasing-kasing - iton paghihi-usa hiton ngatanan na anak ko - pa-agui han akon Anak. Dara an dako na pag-higugma, benebendisyunan ko kamo ngan nag a-ampo ako para hadton mga guin pili han akon Anak - para hiton magbarantay niyo (mga pade). Salamat ha iyo." Ha umpisa, an Mahal na Birhen masulub-on, ngan nagma-desidido. 01/02/2014
Tugon ha petsa Enero 25, 2014 "Hinigugma ko na mga anak! Mag-ampo, mag-ampo, mag-ampo kamo para iton kahayag han pag a-ampo niyo maka-impluwensa hadton iyo mga nasusugat. Ibutang an Santo nga mga Surat ha puesto nga di-in nakikita dayun hiton iyo mga pamilya ngan basaha i-ne, para an mga pulong han kalinaw mag-tikang pag-agos dida ha sulod hiton iyo kasing-kasing. Nag a-ampo ako upod niyo ngan para ha iyo, mga anak, na adlaw-adlaw kamo labi na nga maka-abre ngadto ha kabobot-on han Diyos. Salamat han iyo pag-responde hi-ne nga tawag ko." 01/25/2014
Tugon ha petsa Pebrero 2, 2014 "Hinigugma ko na mga anak, dara an kinag-anak na gugma gusto ko tudruan kamo hiton pagka-sinsero, tungod kay gusto ko, na iton iyo hinihimo na mga aksyun silbi apostoles ko, magma-eksakto, sigurado, ngan labaw ha tanan, sinsero. Gusto ko na dara hiton grasya han Diyos, abre kamo para hin usa nga bendisyun. Gusto ko na dida ha pag-pupuasa ngan ha pag a-ampo makarawat niyo tikang han Langitnon na Amay an pag-kilala kon ano an natural ngan ano an santohanon – iton Diyos-non. Puno hin pag-kilala, ha ilarum hiton landong han akon Anak ngan ha akon mismo, mahimo kamo na akon mga apostoles nga ma-aram magpa-sabug hiton Pulong han Diyos ngadto hadton di-re pa ma-aram hiton; ngan mahihibaro-an niyo kon ano an gagamiton para malabwan iton mga bara nga naka-tukod dida hiton iyo agui-an. Mga anak, pa-agui hin usa ka bendisyun, an grasya han Diyos lulusad ha iyo ngan mape-permi niyo ito ha iyo pa-agui han pag-pupuasa, pag a-ampo, pag-pupuro han kalugaringon ngan pag-papasaylo. Magmama-upay kamo ha pag-trabaho o ha pag-himo, na amo iton akon guin bibiling ha iyo. Ig-ampo adton iyo mga mag-barantay (mga pade) na an pamalandong hiton grasya han Diyos mag-hayag hiton ira mga guin a-agui-an. Salamat ha iyo." 02/02/2014
Tugon ha petsa Pebrero 25, 2014 "Hinigugma ko na mga anak! Nakikita, nababati-an ngan na a-abat niyo na, dida ha sulod hiton kasing-kasing han damo na mga tawo, waray an Diyos. Di-re nira gusto Hiya, tungod kay harayo hira ha pag-ampo ngan waray ha ira an kalinaw. Kamo, mga anak, mag-ampo – ika-buhi niyo iton mga sugo han Diyos. Mahimo kamo na pag-ampo, kamo nga, sugad ha tinikangan, nag-pulong hin ‘Oo’ ha akon pag-tawag. Ipag-testigo niyo an Diyos ngan i-nen akon pag-kanhi ngan ayaw kalimot, mga anak: upod ako niyo ngan hinihigugma ko kamo. Adlaw-adlaw guin pre-presenta ko kamo ngatanan ha Anak ko na hi Hesus. Salamat han iyo pag-responde hi-ne nga tawag ko." 02/25/2014
Tugon ha petsa Marso 2, 2014 "Hinigugma ko na mga anak, kumakanhi ako ha iyo silbi nanay ngan gusto ko na ha akon, silbi nanay, maka-biling kamo han iyo sirungan, pag-hilom, ngan pag-pahuway. Sanglit, mga anak, apostoles han akon gugma, mag-ampo kamo. Mag-ampo dara an mapa-inobsanon na debosyun, pag-susunod ngan kompleto na pag-sarig ha Langit-non na Amay. Mag-sarig kamo sugad han akon pag-sarig hadton guin pulong ha akon na ako amo an mag-dadara han bendisyun na guin sa-aran. Hina-ut unta na tikang ha iyo kasing-kasing, ha iyo mga im-im, gagawas permi an “Hina-ut unta na mahimo an Imo kabobot-on!” Sanglit, mag-sarig ngan mag-ampo na maka pag-hangyo ako para ha iyo atbang ha Guino-o, para tagan kamo Niya han Langit-non na Bendisyun ngan pun-on kamo han Espiritu Santo. Despues mabubuligan Niya an tanan na waray pa maka-hibaro han Guino-o – kamo, apostoles han akon gugma, bubulig ha ira na maka-tawag ha Iya na “Amay” dara an kompleto na pag-sarig. Ig-ampo adton iyo mga mag-barantay (mga pade) ngan ibutang an iyo pag-sarig dida hiton ira benendisyunan na mga kamot. Salamat ha iyo." 03/02/2014
Tinuig na Pagpapakita kan Mirjana
"Hinigugma ko na mga anak! Silbi nanay, gusto ko mabuligan kamo. Dara an akon kinag-anak na pag-higugma, gusto ko buligan kamo mag-abre hiton iyo kasing-kasing ngan ibutang an akon Anak ha pinaka-una nga puesto sulod didto. Pa-agui hiton pag-higugma niyo ha akon Anak ngan pa-agui hiton iyo pag-ampo, gusto ko na an hayag han Diyos mag-suga ha iyo ngan pun-on kamo hin kalo-oy han Diyos. Dida hi-ne, gusto ko na ma-talwas kamo han kasiruman ngan landong han kamatayan na gusto mag-palibot ngan mag-lihis ha iyo. Gusto ko mabalati-an niyo an kalipay dara han bendisyun na sa-ad han Diyos. Kamo, na mga anak hin tawo, anak liwat kamo han Diyos – mga anak ko kamo. Sanglit, mga anak, kadto kamo ha mga agui-an na dara ha iyo hinen akon pag-higugma, nga nag-tutudro ha iyo magma-inobsanon ngan magma-aram, ngan mag-biling hin dalan tikadto han Langit-non na Amay. Updi ako pag-ampo para hadton di-re gusto kumarawat ngan sumunod ha akon – adton, dara han katig-a hiton ira kasing-kasing, di-re nakaka-bati hin kalipay dara hiton kamapa-inobsanon, debosyun, kalinaw ngan pag-higugma – an kalipay hiton akon Anak. Mag-ampo na an iyo mga mag-barantay (mga pade), dara an ira guin bendisyunan na mga kamot, permi unta mag-hatag ha iyo hin kalipay na dara han Diyos-non na bendisyun. Salamat ha iyo." 03/18/2014
Tugon ha petsa Marso 25, 2014 "Hinigugma ko na mga anak! Tinatawag ko kamo hin otro: tika-ngi na an pakipag-guerra kontra han sala sugad hadton mga una nga adlaw, mag-kumpisal ngan mag-disider ha pagka-santohanon. An pag-higugma han Diyos mag-titikang pag-agos pa-agui ha iyo ngadto ha kalibutan, an kalinaw mag-titikang pag-hadi sulod hiton iyo mga kasing-kasing ngan pupun-on kamo hin bendisyun han Diyos. Upod ako niyo ngan nag-hahangyo para ha iyo ngatanan atbang ha Anak ko na hi Hesus. Salamat han iyo pag-responde hi-ne nga tawag ko." 03/25/2014
Tugon ha petsa Abril 2, 2014 "Hinigugma ko na mga anak, dara an kinag-anak na pag-higugma gusto ko buligan kamo dida ha kinabuhi hin pag-ampo ngan pag-penetensya na mahimo nga sinsero na pagpapa-harani niyo ha Anak ko ngan han Iya langit-non na hayag – para mahibaro kamo bumulag hiton iyo kalugaringon ha mga sala. Kada pag-ampo, kada Misa ngan kada pagpu-asa usa nga pag-probar magpa-harani ha Anak ko, usa nga pahinumdom han gahum Niya, ngan usa nga masisirungan kontra han sala – usa nga dalan na mahi-usa an maupay nga Amay ngan an Iya mga anak. Sanglit, hinigugma ko na mga anak, dara iton abre na kasing-kasing niyo na puno hin pag-higugma, tawga an ngaran han Langitnon na Amay para hayagan unta Niya kamo hiton Espiritu Santo. Pa-agui han Espiritu Santo mahihimo kamo na mga tubod han pag-higugma han Diyos. Adton ngatanan nga di-re pa nakaka-hibaro han akon Anak, an ngatanan nga na-uuhaw han pag-higugma ngan kalinaw han akon Anak, makaka-inom dida hi-ne nga tubod. Salamat ha iyo. Mag-ampo kamo para hiton iyo mga mag-barantay (mga pade). Guin a-ampo ko hira ngan gusto ko na mabalati-an nira permi iton bendisyun hi-nen akon kinag-anak na mga kamot ngan iton pag-suporta ha ira hi-nen akon kinag-anak na kasing-kasing." 04/02/2014
Tugon ha petsa Mayo 25, 2014 "Hinigugma ko na mga anak! Mag-ampo ngan hibaro-a niyo na kon waray an Diyos pulbos la kamo nga tapo-tapo. Sanglit, ibalik iton iyo mga hunahuna ngan kasing-kasing ngadto ha Diyos ngan ha pag a-ampo. Mag-sarig ha pag-higugma Niya. Ha Diyos-non nga espiritu, mga anak, tinatawag kamo na mag-tagatestigo. Mahal kamo ngan tinatawag ko kamo, mga anak, ngadto ha pagka-santohanon, ngadto ha kinabuhi nga waray katapusan. Sanglit, hibaro-a niyo na i-ne nga kinabuhi nag a-agui la. Hini-higugma ko kamo ngan tinatawag ko kamo ngadto ha bag-o na kinabuhi pagka Diyos-non. Salamat han iyo pag-responde hi-ne nga tawag ko." 05/25/2014
Tugon ha petsa Hunyo 2, 2014 "Hinigugma ko na mga anak, tinatawag ko kamo ngatanan ngan kinakarawat ko kamo na akon mga anak. Nag a-ampo ako na unta karawton ngan higugma-on niyo ako sugad hin usa nga nanay. Guin-usa ko kamo ngatanan ha kasing-kasing ko, nag-lusad ako ngan-hi ha iyo ngan benebendisyunan ko kamo. Ma-aram ako na gusto niyo an konsolasyon ngan pagla-um tikang ha akon tungod kay hini-higugma ko kamo ngan taga-hangyo para ha iyo. Ina-aro ko ha iyo na makig-usa ha akon dida ha Anak ko ngan mag-apostoles kamo ha akon. Para mahimo niyo i-ne, tinatawag ko kamo hin otro na mag-higugma. Waray pag-higugma na waray upod nga pag-ampo - waray pag a-ampo na waray upod nga pag-papasaylo; tungod kay iton pag-higugma, pag a-ampo - iton pag-papasaylo, pag-hihigugma. Mga anak, guin himo kamo han Diyos para mag-higugma, ngan mag-higugma kamo para makapag-pasaylo. Kada pag-ampo nga nag-tutubod tikang ha pag-higugma naghihi-usa ha iyo ha Anak ko ngan ha Espiritu Santo; ngan an Espiritu Santo nag-hahayag ngan nag-hihimo ha iyo na akon apostoles - mga apostoles na mag-hihimo hiton ngatanan ha ngaran han Guino-o. Nag a-ampo hira pa-agui ha mga guin tra-trabaho nira ngan di-re la pa-agui ha mga pulong, tungod kay higugma-on nira an Anak ko ngan na i-intendihan nira an dalan han katinu-oran nga nag-dadara ngadto ha kinabuhi nga waray katapusan. Ig-ampo adton iyo mga mag-barantay (mga pade) na unta tugwayan kamo nira, dara an puro nga kasing-kasing, ha dalan han katinu-oran ngan pag-higugma - an dalan han akon Anak. Salamat ha iyo." 06/02/2014
Tugon ha petsa Hunyo 25, 2014 "Hinigugma ko na mga anak! Guin tagan ako hin grasya han Kahitas-on para puede pa ako maka-permi upod niyo ngan para unahan kamo ha pag a-ampo pag-kadto ha dalan han kalinawan. Iton kasing-kasing ngan kalag niyo na u-uhaw para han kalinaw ngan pag-higugma, para ha Diyos ngan an Iya kalipay. Sanglit, mga anak, mag-ampo, mag-ampo, mag-ampo ngan dida ha pag a-ampo madi-diskubre niyo an kama-aram bahin hiton pagka-buhi. Benebendisyunan ko kamo ngatanan ngan nag-hahangyo para hiton kada usa ha iyo atbang ha Anak ko na hi Hesus. Salamat han iyo pag-responde hi-ne nga tawag ko." 06/25/2014
Tugon ha petsa Hulyo 2, 2014 "Hinigugma ko na mga anak! Ako, nga nanay niyo ngatanan nga nag-tirok din-he ngan nanay hiton bug-os nga kalibutan, nag-bebendisyun hin kinag-anak na bendisyun ha iyo ngan nag-tatawag ha iyo para kumadto kamo ha dalan han mapa-inobsanon. Tikadto ito nga dalan ha pag-hihibaro hiton gugma han akon Anak. Ma-gahum an akon Anak, a-ada Hiya hiton ngatanan. Kon di-re niyo kabisado i-ne, mga anak, iton kasiruman/pagka-bota amo an mag-hahadi ha kalag niyo. Iton pagka ma-inobsanon la an makaka-tambal ha iyo. Mga anak, permi ako na-buhi dida ha pagka ma-inobsanon, pagka ma-isog, ngan pagka ma-sarig. Nahibaro-an ko, nakabisa ko, na an Diyos a-anhi sulod ha aton, ngan kita a-ada ha Diyos. Guin a-aro ko ha iyo an kaparehas hi-ne. Gusto ko na kamo ngatanan maka-upod ko didto han waray katapusan, tungod kay kamo ka-partida ko. Bubuligan ko kamo pag-kadto hi-ne nga dalan. An akon pag-higugma amo iton gagakos ha iyo sugad hin mantel ngan hihimo-on kamo na apostoles han akon kahayag – an kahayag han Diyos. Dida hiton pag-higugma nga tutubod tikang ha pagka ma-inobsanon, madadara niyo iton kahayag ngadto kon ha-in man nag-hahadi an kasiruman/pagka-bota. Dadad-on niyo an akon Anak na amo an hayag hi-nen kalibutan. Permi ako a-ada upod ha ligid hiton iyo mga mag-barantay (mga Pade) ngan guin a-ampo ko, na unta, kanunay hira mahimo nga ehemplo ha iyo hiton pagka ma-inobsanon. Salamat ha iyo." 07/02/2014
Tugon ha petsa Hulyo 25, 2014 "Hinigugma ko na mga anak! Di-re niyo nababalati-an adton mga grasya yana nga panahon na buhi kamo, di-in guin hahatag han Kahitas-on ha iyo iton mga senyales para mag-abre ngan mag bag-o kamo hin kinabuhi ha pagka Diyos-non. Balik kamo ha Diyos ngan ha pag-ampo, ngan hina-ut unta na an pag a-ampo mag-tikang pag-hadi sulod hiton iyo kasing-kasing, ha mga pamilya ngan ha mga komunidad, para unahan kamo han Espiritu Santo ngan tagan kamo kada adlaw hin inspirasyun para mas-abre kamo ha kabobot-on han Diyos ngan ha plano Niya para ha kada usa ha iyo. A-anhi ako ha iyo ngan, upod an mga santo ngan mga anghel, nag-hahangyo para ha iyo. Salamat han iyo pag-responde hi-ne nga tawag ko." 07/25/2014
Tugon ha petsa Agosto 2, 2014 "Hinigugma ko na mga anak, an rason nga a-anhi ako ha iyo, an akon hinung-dan, amo an pag-bulig ma-‘permanente’ an pag da-ug niyo, bisan baga di-re yana posib-le ha iyo. Ma-aram ako nga damo iton di-re niyo na i-intendihan sugad liwat hadton di-re nakon pag-intende han ngatanan, han ngatanan na guin e-esplika han Anak ko ha akon han ti-dako pa Hiya ka-upod ko – pero nagtu-o ako ha Iya ngan nag-sunod ha Iya. Ina-aro ko liwat i-ne ha iyo, na magtu-o ngan mag-sunod kamo ha akon. Pero, mga anak, iton bu-ot sid-ngon hiton pag-susunod ha akon amo an pag-hihigugma niyo ha Anak ko labaw ha ngatanan, an pag-hihigugma ha Iya dida hiton kada tawo nga waray pini-pili. Para mahimo niyo i-ne, tinatawag ko kamo hin otro ha pag-sasalikway han mga sala, ha pag a-ampo, ngan ha pag-pupuasa. Tinatawag ko kamo para himo-on niyo iton Eukaristiya na kinabuhi hiton iyo kalag. Tinatawag ko kamo silbi akon apostoles hin ka-hayag na mag-sasabug hin gugma ngan kalo-oy ha kalibutan. Mga anak, iton kinabuhi niyo sugad la hin usa ka dali na pag-kurat hin mata kon i-kukumpara ha kinabuhi nga waray katapusan. Ngan dida ha pag-atubang niyo ha Anak ko, makikita Niya ha kasing-kasing niyo an kadak-on hadton iyo pag-higugma. Para tama iton iyo pag-sabug hin gugma, guin a-aro ko ha Anak ko, pa-agui hin gugma, na mahi-usa kamo tungod ha Iya, na kamo-kamo mismo mahi-usa, na mahi-usa kamo ngan an iyo mga mag-barantay (mga pade). Pa-agui ha ira, permi guin hahatag han Anak ko ha iyo an Iya kalugaringon, ngan guin babag-o iton iyo kalag ha pagka Diyos-non. Ayaw kalimot hi-ne. Salamat ha iyo." 08/02/2014
Tugon ha petsa Agosto 25, 2014 "Hinigugma ko na mga anak! Mag-ampo para hiton akon mga intensyun, tungod kay gusto gub-on ni Satanas an akon plano din-he ngan kawaton iton kalinaw niyo. Sanglit, mga anak, mag-ampo, mag-ampo, mag-ampo na an Diyos maka-trabaho dida hiton kada usa ha iyo. Hina-ut unta na abre iton iyo mga kasing-kasing ha kabobot-on han Diyos. Higugma-on ko kamo ngan benebendisyunan ko kamo hiton akon kinag-anak na bendisyun. Salamat han iyo pag-responde hi-ne nga tawag ko." 8/25/2014
Tugon ha petsa Septembre 2, 2014 "Hinigugma ko na mga anak, ako, nga nanay niyo, kumakanhi pag otro ha iyo dara han gugma na waray katapusan nga tikang han waray katapusan na gugma han Langit-non na Amay, nga waray katapusan. Ha katatan-aw ko ha kasing-kasing niyo, nakikita ko nga damo ha iyo an kumarawat ha akon silbi nanay ngan, upod an puro ngan sinsero nga kasing-kasing, gusto mahimo na apostoles ko. Pero, nanay liwat ako hiton mga di-re nakarawat ha akon, nga, dara ha katig-a hiton mga kasing-kasing niyo, di-re naruruyag na mahibaro bahin ha pag-higugma han akon Anak. Ngan di-re kamo ma-aram kon ano ka bug-at iton pag-hihimakuri han akon kasing-kasing ngan kon ano ka-damo hiton akon pag a-ampo ha Anak ko para la ha iyo. Nag a-ampo ako ha Iya nga bul-ngon Niya iton iyo mga kalag tungod kay mahihimo Niya ito. Nag a-ampo ako ha Iya para hayagan kamo hin milagro han Espiritu Santo para permi kamo mag-hunong ha pag-tratraydor, ha pag-bubuyayaw, ngan ha pag sasamad ha Iya. Upod an bug-os na kasing-kasing, nag a-ampo ako na ma-intendihan niyo na an akon Anak gud la iton salbasyon ngan suga han kalibutan. Ngan kamo, mga anak, mga hinigugma ko na apostoles, dad-a permi an akon Anak dida hiton iyo mga kasing-kasing ngan huna-huna. Dida hi-ne nga pa-agui, guin dadara niyo iton pag-higugma. Adton ngatanan nga di-re pa nakaka-hibaro ha Iya, makaka-kilala ha Iya dara hiton iyo gugma. Permi ako a-ada la ha tupad niyo. Ha espesyal nga pa-gui, tupad ko iton iyo mga mag-barantay (mga pa'de) tungod kay guin tawag i-ne hira han akon Anak para tugwayan kamo ha dalan ngadto han waray katapusan. Salamat ha iyo, mga apostoles ko, para hiton iyo sakripisyo ngan pag-higuma." 9/02/2014
Tugon ha petsa Septembre 25, 2014 "Hinigugma ko na mga anak! Yana liwat nga adlaw tinatawag ko na magma-sugad kamo han mga bito-on, na tungod hiton ira kahayag, nag-hahatag hin hayag ngan husay ha iba para hira magma-lipayon. Mga anak, kamo liwat mahimo na kahayag, kahusay, kalipay ngan kalinaw - labi na iton pag-ampo - para hadton mga harayo ha gugma ko ngan ha gugma han Anak ko na hi Hesus. Mga anak, malipayon na mag-testigo hiton iyo pag-sarig ngan pag-ampo, dida ha malipayon na pag-sarig nga a-ada sulod hiton iyo kasing-kasing; ngan mag-ampo para hin kalinaw, na usa ka mahal nga regalo tikang ha Diyos. Salamat han iyo pag-responde hi-ne nga tawag ko." 9/25/2014
Tugon ha petsa Oktubre 2, 2014 "Hinigugma ko na mga anak, dara an kinag-anak na gugma, nag-hahangyo ako ha iyo na maghigugma-ay kamo. Hina-ut unta na magka-ada kamo, pinaka-una ha kasing-kasing niyo ngan labaw han ngatanan ha kalibutan, hin pag-higugma para ha Langit-non na Amay ngan para ha kaharani niyo, sugad hiton kagustuhan han Anak ko tikang pa hadton tinikangan. Hinigugma ko na mga anak, di-re ba niyo naki-kilala iton mga senyales hi-nen kapanaho-nan? Di-re ba kamo nakaka-kilala na an ngatanan ha palibot niyo, an ngatanan nga nahihitabo, nahitabo tungod hiton ka-waray pag-higugma? Sabta niyo na iton pagka-salba a-ada sulod hiton tinu-od na mga kustombre na may balor. Karawta an gahum han Langit-non na Amay, higugma-a Hiya, ngan daygon Hiya. Mag-lakat dida ha mga tapak han akon Anak. Kamo, mga anak ko, hinigugma ko na mga apostoles, permi kamo nag-titirok palibot ko tungod kay na u-uhaw kamo. Na u-uhaw kamo para hin kalinaw, pag-higugma, ngan kalipayon. Uninom tikang ha mga kamot ko. Guin hahalad hi-nen akon mga kamot ha iyo an akon Anak na amo an tubod han klaro nga tubig. Ibu-buhi Niya hin otro an pag-sarig niyo ngan ipu-puro iton iyo kasing-kasing tungod kay higugma-on han Anak ko iton puro na mga kasing-kasing, ngan higuma-on hadton puro na mga kasing-kasing an akon Anak. Adton puro la na mga kasing-kasing iton mapa-inobsanon ngan may madig-on na pag-sarig. Amo i-ne nga klase hin kasing-kasing iton guin a-aro ko ha iyo, mga anak. Guin sidngan ako han akon Anak, na, ako an nanay hiton bug-os nga kalibutan. Ina-aro ko ha iyo nga sugad hi-ne an pag-karawat ha akon, na buligan niyo ako pa-agui hiton iyo kinabuhi, pag-ampo ngan pag-sakripisyo, para karawton ako silbi nanay hadton ngatanan na anak ko - para ma-dara ko hira ngadto ha tubod han klaro nga tubig. Salamat ha iyo. Hinigugma ko na mga anak, mintras guin hahalad ha iyo hiton iyo mag-barantay (mga pa'de) an Lawas han Anak ko pa-agui hiton ira benendisyunan na mga kamot, magpa-salamat ha Anak ko permi sulod hiton iyo kasing-kasing para han sakripisyo Niya ngan para han mga mag-barantay na guin o-otro Niya pag-hatag ha iyo." 10/02/2014
Tugon ha petsa Oktubre 25, 2014 "Hinigugma ko na mga anak! Mag-ampo kamo yana nga panahon hin grasya ngan magpa-bulig ha mga santo nga a-adto na han ka-hayag. Hina-ut unta na hira an adlaw-adlaw na ehemplo ngan enganyo niyo ngadto ha dalan han iyo pagbag-o hin kinabuhi pagka-Diyos-non. Mga anak, mag-himangno nga haliput la iton kinabuhi niyo ngan na-agui la. Sanglit, pangandoy para han waray katapusan ngan sigue-ha iton pag-andam hiton iyo mga kasing-kasing dida ha pag a-ampo. A-anhi ako ka-upod niyo ngan nag-hahangyo atbang ha Anak ko para hiton kada usa ha iyo, labi na para hadton mga nag-konsagra han ira kalugaringon ha akon ngan ha Anak ko. Salamat han iyo pag-responde hi-ne nga tawag ko." 10/25/2014
Tugon ha petsa Nobyembre 2, 2014 "Hinigugma ko na mga anak, a-anhi ako upod niyo dara an bendisyun han Anak ko, upod ha iyo nga nag-hihingkamot sumunod ha akon. Gusto ko maka-upod liwat ha iyo nga di-re na karawat ha akon. Ha iyo ngatanan, guin a-abre ko an akon kasing-kasing nga puno hin pag-higugma ngan benebendisyunan ko kamo hit akon kinag-anak na mga kamot. Usa ako nga nanay nga nakaka-intende ha iyo. Na i-buhi ko iton kinabuhi niyo ngan guin agui-an ko liwat iton iyo mga kakuri-an ngan mga kalipay. Kamo nga nabubuhi dida ha ka-hapdos dara hiton mga kasakit makaka-intende hi-nen akon hapdi ngan kakuri-an tungod hadton mga anak ko nga di-re na-tugot na masug-an hira han ka-hayag han Anak ko; hadton mga anak ko nga nag-pupuyo ha kasiruman. Amo i-ne nga kinahanglan ko kamo – kamo nga nasug-an na han ka-hayag ngan nakaka-intende na han katinu-oran. Tinatawag ko kamo na mag-higugma ha Anak ko para an kalag niyo maka-tubo ngan maka-abot ha tinu-od na kinabuhi espiritwal. Mga apostoles ko, dida hito makaka-bulig kamo ha akon. An pag-bulig ha akon amo iton pag a-ampo para hadton mga waray pa mahibaro han pag-higugma han Anak ko. Dida ha pag a-ampo para ha ira, guin papakita niyo ha Anak ko na hinihigugma niyo Hiya ngan susunod kamo ha Iya. Nag sa-ad ha akon an Anak ko nga di-re gud makakada-ug iton kada-utan, tungod kay a-anhi kamo, ma-tadong na mga kalag; kamo nga nag-hihingkamot hin kinasing-kasing na pag a-ampo; kamo nga nag-hahalad hiton iyo hapdi ngan kakuri-an ha Anak ko; kamo nga nakaka-intende na iton kinabuhi daw usa la nga pag-kurap hin mata; kamo nga nangangandoy para han Kahadi-an ha Langit. I-ne ngatanan amo iton nakaka-himo ha iyo na akon mga apostoles ngan mag-dadara ha iyo ngadto ha pag da-ug hiton akon kasing-kasing. Sanglit, mga anak, limpiyoha iton iyo kasing-kasing ngan mag-higugma ha Anak ko. Salamat ha iyo." 11/02/2014
Tugon ha petsa Disyembre 25, 2014 "Hinigugma ko na mga anak! Yana liwat nga adlaw, ha mga butkon ko, dara ko ha iyo an Anak ko na hi Hesus ngan ina-aro ko ha Iya an kalinaw para ha iyo ngan kalinaw dida ha pagka-sinabot niyo. Mag-ampo ngadto ngan mag-higugma ha Anak ko para an kalinaw ngan kalipay Niya mag-sulod ha kasing-kasing niyo. Nag a-ampo ako para ha iyo na mag mas-abre kamo ha pag-ampo. Salamat han iyo pag-responde hi-ne nga tawag ko." 12/25/2014


text:
Hiruhimangraw:Nederlandes
Paises Bajos o Nederlandes?[igliwat | edit source]
Mas maupay siguro liwanon ta an ngaran ha winaray han en:Netherlands ngadto ha Nederlandes. Kun diri ak nagsasayop, ginhuram an Paises Bajos tikang ha kinatsila nga yinaknan. Talagsahon la o diri ngani nababatian an mga winaray nga nagamit hin Paises Bajos. Mas madali maintindihan ngan mas praktikal kun gamiton nala naton an Nederlandes kaysa Paises Bajos. Ano iyo pagkita? --JinJian 20:35, 7 Marso 2009 (UTC)
- Puyde naton gamiton nga Nederlandes nga amo an ngaran imbes nga Paises Bajos. Ngan huruharani an Nederlandes han tuminongnong nga ngaran han nasod nga Nederland. Pero bisan man naton igliwat an ngaran, maupay igmencionar dida hiton pakli an ngaran nga Paises Bajos kay ha daan nga kagamit ha Winaray, agsob gamiton an mga Kinatsila nga ngaran ha daan nga Winaray. --Harvzs 06:32, 9 Marso 2009 (UTC)
-
- Damo nga salamat --JinJian 14:24, 9 Marso 2009 (UTC)
The Hague o La Haya o Den Haag[igliwat | edit source]
An Syudad han Den Haag kilalado ha Iningles nga The Hague ngan ha Kinatsila nga La Haya. ¿Hain ba iton aton angay gamiton? O kun magamit kita hin Winaray nga "An Haag" o "An Haya"? ¿O mayda pa ba lain? Kon magpili kita kon hain hini, maupay ada himuon hin redirek han mga alternatibo nga ngaran.
--Harvzs 07:27, 12 Abril 2009 (UTC)
- Kun ako it magdiretso pagwinaray an "The Hague" o "La Haya" o "Den Haag", mas komportable ako ha An Haga. Damo nga yinaknan ha Wikipedia an nagamit liwat hin "Haga". "Den Haag" - "Den", posible nga kahubad ha winaray amo an "An". "Haag" - pinamati ko kun paano yaknon ha Dutch, baga kasi halaba nga "a" an "aa". Diri kasi kita agsob gumamit hin halaba nga "a", mas lumad ha winaray pamation kon "haga" it gamiton. "Haya" - dako man an impluwensya han kinatsila ha aton yinaknan pero an "Haya", baga diri ako tigbati ngan paghunahuna ko waray ito nahitampo ha aton yinaknan.
- Ha tood la nag-aalang liwat ako pag hubad ha winaray han ngaran hini nga lugar kay baga maluya man an impluwensya ha winaray an hito nga ngaran. "The Hague" o "La Haya" o "Den Haag" o "An Haga", ano mas maupay? OO, nauyon ako nga igredirek naton an iba nga ngaran? --JinJian 08:21, 12 Abril 2009 (UTC)
-
- An ngaran nga An Haga baga hin amo an naangay. Ginkita ko liwat an iba nga mga yinaknan ngan "Haga" an agsob gamiton para han pulong nga "Hague", "Hague" o "Haya". Ngan an "Den" ha Dutch nga yinaknan amo gud man an "The" ha Iningles ngan "La" ha Kinatsila. Puyde naton ada gamiton ini nga amo an pagwinaray han "The Hague", "Den Haag" o "La Haya". Pero maupay nga himuon hin mga redirek an iba nga mga ngaran. --Harvzs 21:46, 12 Abril 2009 (UTC)
-
- Ha tood la nag-aalang liwat ako pag hubad ha winaray han ngaran hini nga lugar kay baga maluya man an impluwensya ha winaray an hito nga ngaran. "The Hague" o "La Haya" o "Den Haag" o "An Haga", ano mas maupay? OO, nauyon ako nga igredirek naton an iba nga ngaran? --JinJian 08:21, 12 Abril 2009 (UTC)


text:
William R. King
Hi William Rufus DeVane King (Abril 7, 1786 – Abril 18, 1853) amo an ika-napulo-kag-tulo nga Sugbong-Mangulo han Estados Unidos, ngan ugsa hini usa nga Representante han Estados Unidos tikang ha North Carolina, Ministro ha Fransya, ngan usa nga Senador tikang ha Alabama. Namatay hi King tungod hi tuberculosis katapos hin 45 ka adlaw ha pagka-sugbong-mangulo. Gawas kanda John Tyler ngan Andrew Johnson—nga puros nagsunod ngadto han pagka-Mangulo—hi King an nagpapabilin nga gimadali-ay hin panahon hin pagsirbe nga Sugbong-Mangulo.


text:
TACLOBAN CITY- Umabot ha 456 nga mga motorista ha syudad han Tacloban an nadakop han mga tinaglawas han Traffic Operations Management Enforcement and Control Office (TOMECO) ha sakob la hin 8 ka adlaw.
Pira han mga pagtalapas han mga balaud trapiko han pira nga mga nadakop nga mga motorista in sugad han ka waray mga lisensya an No Helmit Policy kon diin an duha in amo an may pinaka damo nga mga violators labot pa han iba nga violations sugad han pagbiyahe ha deri ha linya, ngan an deri pagsunod han mga traffic signages.
Samtang pinaka habubo naman nga penalidad an gin papatuman ha ngatanan nga balaud an No Helmet Policy nga may ada la 500 pesos.
Ha mao nga ihap hin mga violators in maabot pa dawla 80 an mga nakabayad resulta han ka impound la anay han pira nga mga sarakyan nga waray permit an pagbiyahe han mga driver han mga ini.